नई दिल्ली। यूपी के शिक्षामित्रों ने बुधवार को लखनऊ में समायोजन रद्द होने के एक साल पूरा होने पर विरोध स्वरूप अपना सिर मुंडवाकर काला दिवस मनाया। वहीं, शिक्षामित्रों के मुद्दे को लेकर यूपी के पूर्व मुख्यमंत्री अखिलेश यादव ने भी भाजपा पर तीखा हमला बोला है। अखिलेश यादव ने कहा कि शिक्षामित्रों के आंदोलन की बरसी पर इस तरह केश त्यागना वास्तव में भाजपा में विश्वास का त्याग है। गौरतलब है कि आज ही के दिन 25 जुलाई 2017 को सुप्रीम कोर्ट ने 1.70 लाख शिक्षा मित्रों का समायोजन रद्द कर दिया था।